Engela van Rooyen – Storiewerf
Engela van Rooyen
Engela van Rooyen is langs die Grootrivier gebore en getoë - maar haar stories het oraloor ontstaan. Sy skryf 'n groot verskeidenheid verhale onder verskillende name.
Engela van Rooyen (Linde) is op 11 Augustus 1939 gebore te Kakamas teen die Oranjerivier (Grootrivier) in die distrik Kenhardt (Kaap-Kolonie). Haar voorouers was pionier-koloniste in ‘n besproeiingsnedersetting.
Die skryfster het plaaslik skoolgegaan en is vir verdere studie na Stellenbosh vir ‘n B.A.-graad en onderwysdiploma. In latere jare, tydens ‘n verblyf op Potchefstroom, het sy B.A.-Honns en ‘n M.A. aan die PU vir CHO verwerf.
Engela van Rooyen het reeds as student begin publiseer, en het gedurende die eerste jare uitsluitlik tydskrif- en radiowerk gelewer. Twee van haar radiohoorspele is met pryse bekroon. Haar eerste roman was Die Wenteltrap. Sy publiseer 22 jeugverhale waarvan sommiges wyd voorgeskryf is, en talle ligter werke onder die name Engela Linde, Louisa du Toit en Barend Bornman.
Etlike van haar jeugboeke is wyd voorgeskryf vir gebruik in skole.
Haar jongste en honderste publikasie is Vuur op die Horison – ‘n verhaal wat in hoofsaak oor die Anglo-Boereoorlog handel.
Engela van Rooyen is getroud met ‘n predikant. Die egpaar het vier kinders en ses kleinkinders. Hulle woon sedert hul aftrede in Pretoria.
Publikasies: Jeug- en kinderboeke
Kaboep en Koer
Gesie van Sonsig
Gesie maak lig
Gesie in Villa Musica
Gesie in diep water
Die duiwe van Botala
Die Niemands van Langelaan
Joepie maak plek
Jan Môre en die hamer / Johnny Later & his hammer
Koenie se ontdekking / Stevie’s treasure
Die ding /The thing
Die koning/boswagter en die reënboog / The king, the forester and the rainbow
Die nuwe woud / The new forest (Ook vertaal in Xhosa, Setswana en Zoeloe)
Omkeer op Wolwekop
Janie in Akkerhof
Die kokkewiet roep
Figure uit die Nuwe Testament
Inligting verskaf deur Engela van Rooyen, Maart 2000
PrevVorigeMary-Ann van Rensburg
VolgendeMarietjie van RooyenNext